Приложение № 6

Проект!

**ДОГОВОР**

Днес, 2018 г., в град София, между:

НАРОДНОТО СЪБРАНИЕ НА РЕПУБЛИКА БЪЛГАРИЯ, София 1169, пл. „Народно събрание“ 2, ЕИК по БУЛСТАТ 000695018, идентификационен № по ДДС: BG000695018, представлявано от

и , наричано за краткост в този договор ВЪЗЛОЖИТЕЛ, от една страна, и със седалище и адрес на управление , ЕИК/ЕИК по БУЛСТАТ , идентификационен № по ДДС: представляван(о) от , на длъжност , наричан(о) за краткост в този договор ИЗПЪЛНИТЕЛ, от друга страна,

на основание чл. 194 от ЗОП и утвърден протокол № ……. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет …………………….

се сключи настоящия договор:

I. ПРЕДМЕТ НА ДОГОВОРА

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши, срещу възнаграждение и при условията на този договор, доставка, монтаж и въвеждане в експлоатация на автоматизирана архивна система за висящи пенделни папки, наричана за краткост в този договор и „архивна/та система“, както и демонтаж на съществуващата архивна система, в съответствие с Техническите спецификации, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1, № 2 и № 3 към този договор и представляващи неразделна част от него.

II. СРОКОВЕ. МЯСТО НА ИЗПЪЛНЕНИЕ НА ДОГОВОРА.

**Чл. 2. (1)** Настоящият договор влиза в сила на датата на регистрирането му в деловодната система на ВЪЗЛОЖИТЕЛЯ, която се поставя на всички екземпляри.

1. Срокът на настоящия договор изтича с изтичане срока на гаранцията на доставената архивна система.

**Чл. 3.** Срокът за извършване на демонтаж на съществуващата архивна система, доставката, монтажа и въвеждането в експлоатация на новата архивна система е до ……………………………….. календарни дни, считано от датата на влизане на договора в сила, при следната схема на изпълнение:

1. Срокът за доставка на новата архивна система е до ………………………… календарни дни, считано от датата на влизане в сила на договора.
2. ИЗПЪЛНИТЕЛЯТ следва да изпрати писмено уведомление до възложителя по факс или електронна поща 20 (двадесет) дни преди датата на доставката. ИЗПЪЛНИТЕЛЯТ е длъжен към уведомлението да приложи информация за условията за монтаж, които да бъдат изпълнени от ВЪЗЛОЖИТЕЛЯ, ако такава не е приложена към техническото му предложение;
3. В срок до 2 (два) работни дни от получаване на писменото уведомление по т. 3.2. ВЪЗЛОЖИТЕЛЯТ съобщава на ИЗПЪЛНИТЕЛЯ датите, на които следва да бъде извършен демонтажът на съществуващата архивна система. Срокът за извършване на демонтажа е в рамките на 2 (два) календарни дни и е не по-късно от 10 (десет) календарни дни преди датата на доставката;
4. В срок не по-късно от деня, предхождащ датата за доставка на новата архивната система, ВЪЗЛОЖИТЕЛЯТ следва да положи разпределяща скара на мястото за монтаж.
5. Срокът за монтаж и въвеждане в експлоатация на новата архивна система е до ……………………. календарни дни, считано от датата на доставката.
6. При изискване от страна на ВЪЗЛОЖИТЕЛЯ демонтажът на съществуващата архивна система, монтажът и въвеждане в експлоатация на новата архивна система се изпълняват след края на работното време (след 17:30 ч.) и през почивните дни без това да промени цената по чл. 6, ал. 1 от договора.

**Чл. 4.** Гаранционният срок на доставената архивна система е…….. месеца, считано от датата на подписване на протокола по чл. 19, ал. 1 от настоящия договор.

**Чл. 5.** Място на изпълнение на обществената поръчка е сградата на Народното събрание в гр. София, пл. „Княз Александър I“ № 1.

III. ЦЕНА И НАЧИН НА ПЛАЩАНЕ

**Чл. 6. (1)** За изпълнението на предмета на договора ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер на ……….лева без ДДС, съответно ……. лева с включен ДДС, съгласно ценовото му предложение (Приложение № …), неразделна част от настоящия договор.

**(2)** Цената по ал. 1 е образувана, както следва:

**1.** цена за демонтаж на съществуващата архивна система - …лева, без включен ДДС;

**2.** цена за доставка, монтаж и въвеждане в експлоатация на 1 брой автоматизирана архивна система - …лева, без включен ДДС.

**(3)** Посочените цени са крайни и включват всички разходи и възнаграждения на ИЗПЪЛНИТЕЛЯ за изпълнение предмета на настоящия договор, в т.ч. печалбата, разходите за демонтаж на съществуващата архивна система, разходите и таксите за транспортиране и доставка на новата архивна система до мястото за доставка, включително опаковане, транспорт, разопаковане, товарене, разтоварване, монтаж, въвеждане в експлоатация, доставка на цялата техническа и потребителска документация на български език, разходите за отстраняване за сметка на и от ИЗПЪЛНИТЕЛЯ на всички неизправности, възникнали не по вина на ВЪЗЛОЖИТЕЛЯ и покрити от гаранционните условия и гаранционната отговорност на ИЗПЪЛНИТЕЛЯ и всички други разходи, свързани с изпълнение на обществената поръчка в пълен обем.

**(4)** Плащането се извършва в български лева по банков път по следната банкова сметка на ИЗПЪЛНИТЕЛЯ:

БАНКА:

BIC:

IB AN:

Титуляр на сметката:

**(5)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до 2 (два) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията по посочената в ал. 4 банкова сметка са надлежно извършени.

**(6)** ВЪЗЛОЖИТЕЛЯТ заплаща цената по ал. 1 в размер на ………… в срок от 10 (десет) дни след подписване от страна на упълномощени представители на страните по договора на приемно-предавателен протокол, удостоверяващ качественото изпълнение на демонтажа на съществуващата архивна система, доставката, монтажа и въвеждането в експлоатация на новата архивна система, и предоставяне на надлежно оформена фактура в оригинал.

**IV. ГАРАНЦИЯ ЗА ИЗПЪЛНЕНИЕ.**

**Чл. 7.** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение в размер на 5 % (пет процента) от стойността на договора по чл. 6, ал. 1 (сумата от … лева без ДДС).

**Чл. 8.** ИЗПЪЛНИТЕЛЯТ представя документ за внесена гаранция за изпълнение към датата на сключване на договора.

**Чл. 9.** ИЗПЪЛНИТЕЛЯТ избира формата на гаранцията за изпълнение измежду една от следните: парична сума, внесена по банковата сметка на ВЪЗЛОЖИТЕЛЯ, банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

**Чл. 10.**  Когато гаранцията се представя във вид на парична сума, всички банкови разходи, свързани с преводите на сумата, са за сметка на ИЗПЪЛНИТЕЛЯ, като сумата се внася по следната банкова сметка на ВЪЗЛОЖИТЕЛЯ:

Банка: Българска народна банка

BIC: BNBGBGSD

IBAN: BG49 BNBG 9661 3300 1707 01.

**Чл. 11. (1)** Когато ИЗПЪЛНИТЕЛЯТ представя банкова гаранция се представя оригиналът ѝ, като тя е безусловна, неотменяема и непрехвърляема, покрива 100 % (сто процента) от стойността на гаранцията за изпълнението и е със срок на валидност срока на действие на договора, плюс 30 (тридесет) дни.

**(2)** Страните се съгласяват в случай на учредяване на банкова гаранция тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Текстът на банковата гаранция се съгласува с ВЪЗЛОЖИТЕЛЯ.

**(3)** Всички банкови разходи, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**Чл. 12.** Когато ИЗПЪЛНИТЕЛЯТ представя застраховка се представя оригиналът ѝ. Застраховката, която обезпечава изпълнението чрез покритие на отговорността на ИЗПЪЛНИТЕЛЯ, е със срок на валидност срока на действие на договора, плюс 30 (тридесет) дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ. Текстът на застраховката се съгласува с ВЪЗЛОЖИТЕЛЯ.

**Чл. 13.** ВЪЗЛОЖИТЕЛЯТ освобождава гаранцията за изпълнение на Договора на етапи и при условия, както следва:

1. 80 % (осемдесет процента) от стойността на гаранцията в размер на ……лева, в срок от 10 (десет) дни, след подписване на приемно-предавателен протокол по чл. 19, ал. 1 от договора без възражения по изпълнението, при условие че сумата по гаранцията не е задържана или не са настъпили условия за задържането ѝ;
2. окончателното освобождаване на остатъчната сума по гаранцията се извършва в срок от 10 (десет) дни след изтичане на гаранционния срок на архивната система, посочен в чл. 4 от настоящия договор, при условие че ИЗПЪЛНИТЕЛЯТ е изпълнил всички свои задължения по договора и сумите по гаранцията не са задържани или не са настъпили условия за задържането им.

**Чл. 14**. ВЪЗЛОЖИТЕЛЯТ не дължи лихви върху сумите по предоставената гаранция, независимо от формата, под която е предоставена.

**Чл. 15.** ВЪЗЛОЖИТЕЛЯТ има право да усвои гаранцията за изпълнение при пълно или частично неизпълнение на задълженията по настоящия договор от страна на ИЗПЪЛНИТЕЛЯ и/или при разваляне или прекратяване на настоящия договор по вина на ИЗПЪЛНИТЕЛЯ. В тези случаи ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението, при условие че същото не е усвоено или върнато на ВЪЗЛОЖИТЕЛЯ.

**Чл. 16.** ВЪЗЛОЖИТЕЛЯТ има право да усвоява от сумата по гаранцията за изпълнение суми, равни на размера на начислените неустойки и обезщетения по настоящия договор, поради неизпълнение на задълженията на ИЗПЪЛНИТЕЛЯ.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 17.** ИЗПЪЛНИТЕЛЯТ има следните права и задължения:

1. при точно изпълнение да получи договорената цена по реда и условията на договора;
2. да иска от Възложителя необходимото съдействие с оглед срочното и качествено изпълнение на задълженията си по договора;
3. да достави, монтира и въведе в експлоатация автоматизираната архивна система за висящи пенделни папки, предмет на договора, в пълно съответствие с Техническото му предложение и изискванията, заложени в Техническите спецификации;
4. да извърши демонтаж на съществуващата архивна система в пълно съответствие с Техническото му предложение и изискванията, заложени в Техническите спецификации;
5. да извърши транспортирането, всички товаро-разтоварни работи и пренасянето на архивната система до мястото на монтажа;
6. при доставката на архивната система да представи необходимата стандартна техническа и потребителска документация на български език, както и гаранционна карта;
7. да пази имуществото на ВЪЗЛОЖИТЕЛЯ с грижата на добър търговец. За вреди на лица или имущество при или по повод изпълнението на договора отговорността е изцяло на ИЗПЪЛНИТЕЛЯ;
8. да спазва правилата за вътрешния ред, както и хигиенните изисквания и изисквания за безопасност в помещенията на ВЪЗЛОЖИТЕЛЯ и да изпълнява задълженията си по Договора без да пречи на нормалното протичане на работата на ВЪЗЛОЖИТЕЛЯ;
9. при доставката на архивната система, товаро-разтоварните работи, пренасянето, демонтажа и монтажа да спазва нормите по здравословни и безопасни условия на труд и противопожарната охрана и да предприеме необходимите за това мерки. ИЗПЪЛНИТЕЛЯТ е длъжен преди и по време на монтажа да извършва всички изисквани инструктажи на служителите си, с изключение на началния инструктаж, извършван от ВЪЗЛОЖИТЕЛЯ. В случай на злополуки, последните се възмездяват от ИЗПЪЛНИТЕЛЯ;
10. при подписване на договора да представи списък с имената на работниците и служителите си, които ще участват в изпълнението на договора;
11. да спазва гаранционните условия за срока на гаранцията на архивната система в съответствие с раздел VIII от договора;
12. при отстраняване на повреди, дефекти или недостатъци да влага само оригинални и неупотребявани резервни части и материали;
13. да сключи договор/договори за подизпълнение с посочените в офертата му подизпълнители в срок от 2 (два) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на настоящия договор.

VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 18.** ВЪЗЛОЖИТЕЛЯТ има следните права и задължения:

1. да иска от ИЗПЪЛНИТЕЛЯ да изпълни предмета на договора в срок и без отклонения от договорените изисквания;
2. да получава информация по всяко време относно подготовката, хода и организацията по изпълнението на доставката и дейностите, предмет на договора;
3. да осъществява контрол по изпълнението на договора, без да пречи на нормалната работа на ИЗПЪЛНИТЕЛЯ;
4. да откаже приемането на изпълнението на обществената поръчка, когато ИЗПЪЛНИТЕЛЯТ не спазва предложенията, направени в офертата му, изискванията на договора и Техническите спецификации, докато ИЗПЪЛНИТЕЛЯТ не изпълни изцяло своите задължения съгласно условията на договора;
5. да изисква от ИЗПЪЛНИТЕЛЯ да сключи и да му представи копия от договори за подизпълнение с посочените в офертата му подизпълнители;
6. да съдейства за изпълнението на договора, като своевременно решава всички технически и организационни проблеми, възникнали в процеса на работа;
7. да заплати общата цена по чл. 6, ал. 1 от този договор съгласно условията и по начина, посочен в него;
8. да осигури достъп до местоизпълнението и условия за приемане на доставката и извършването на демонтажа и монтажа на архивните системи;
9. в срок не по-късно от деня, предхождащ датата за доставка на архивната система, да положи разпределяща скара на мястото за монтаж;
10. преди началната дата на изпълнение на договорада извърши инструктаж по безопасност на служителите на ИЗПЪЛНИТЕЛЯ.

VII. ПРИЕМАНЕ И ПРЕДАВАНЕ

**Чл. 19**. **(1)** След приключване на демонтажа на съществуващата архивна система, доставката, монтажа и въвеждането в експлоатация на новата архивна система упълномощените по чл. 20 и чл. 21 от този договор лица подписват двустранен приемно-предавателен протокол, удостоверяващ качественото и срочно изпълнение на дейностите.

**(2)** Протоколът по ал. 1 се подписва след проверка за несъответствия в изпълнението на обществената поръчка. За несъответствия се считат всички недостатъци, дефекти, повреди и липси на доставената архивна система и/или придружаващата я документация,несъответствия на изпълнението с техническите спецификации (Приложение №..), техническото предложение на ИЗПЪЛНИТЕЛЯ (Приложение №) и изискванията на настоящия договор. Подписването на протокола от страна на ВЪЗЛОЖИТЕЛЯ няма отношение към установените впоследствие в гаранционния срок несъответствия.

**(3)** Към протокола по ал. 1 се прилагат предоставената от ИЗПЪЛНИТЕЛЯ стандартна техническа и потребителска документация на български език, гаранционни карти на новодоставената архивна система и други.

**(4)** При констатиране на явни несъответствия, касаещи доставката, монтажа и/или въвеждането в експлоатация на новодоставената архивна система, ВЪЗЛОЖИТЕЛЯТ има право да откаже да подпише протокола по ал. 1. В този случай упълномощените по чл. 20 и чл. 21 от този договор лица подписват констативен протокол, в който се описват констатираните несъответствия и се посочва срок, в който същите следва да бъдат отстранени за сметка на ИЗПЪЛНИТЕЛЯ. Отстраняването на несъответствията се удостоверява с констативен протокол, подписан от лицата по чл. 20 и чл. 21 от този договор.

1. При констатиране на недостатъци след монтажа и въвеждането в експлоатация на архивната система ВЪЗЛОЖИТЕЛЯТ има правата по чл. 195 ЗЗД.
2. Собствеността и рискът от случайно повреждане или погиване на архивната система преминава от ИЗПЪЛНИТЕЛЯ върху ВЪЗЛОЖИТЕЛЯ от датата на подписване на протокола по ал. 1.

**Чл. 20.** Лицата, упълномощени от ИЗПЪЛНИТЕЛЯ да отговарят за изпълнението на договора, да поддържат пряка и постоянна връзка с ВЪЗЛОЖИТЕЛЯ и да подписват протоколите по договора са:………

**Чл. 21.** Лицата, упълномощени от ВЪЗЛОЖИТЕЛЯ, да отговарят за изпълнението на договора, да поддържат пряка и постоянна връзка с ИЗПЪЛНИТЕЛЯ и да подписват протоколите по договора са:………..

VIII. ГАРАНЦИОНЕН СРОК И ГАРАНЦИОННИ УСЛОВИЯ

Чл. 22. (1) Гаранционният срок на доставената от ИЗПЪЛНИТЕЛЯ архивна система е (…..) месеца.

**(2)** Гаранционният срок тече от датата на подписване на протокола по чл. 19, ал. 1 от този договор. Срокът на гаранцията се удължава с времето, през което отделен елемент на архивната система е бил на ремонт.

**(3)** ИЗПЪЛНИТЕЛЯТ осигурява следните гаранционни условия:

1. в рамките на гаранционния срок ИЗПЪЛНИТЕЛЯТ поема за своя сметка труда, всички вложени резервни части, компоненти, модули и други материали при ремонт, разходите за транспорт, както и всички други разходи, свързани с отстраняване на възникнала повреда;
2. след уведомяване за възникнал проблем (по телефон, факс или електронна поща) ИЗПЪЛНИТЕЛЯТ е длъжен да изпрати свои квалифицирани представители на място за констатиране и идентифициране на повредата. При посещението на сервизния екип на ИЗПЪЛНИТЕЛЯ се съставя констативен протокол в два еднообразни екземпляра, в който се описват видът на повредата, часът на констатирането ѝ и срокът, необходим за отстраняването ѝ;
3. В рамките на гаранционния срок ИЗПЪЛНИТЕЛЯТ е длъжен да съхранява на склад резервни части, компоненти, консумативи, модули и други материали, необходими за извършване на ремонт и поддържане на доставената от него архивна система в работен режим;
4. в рамките на гаранционния срок ИЗПЪЛНИТЕЛЯТ следва да извършва консултации и помощ на място с оглед правилната и безпроблемна експлоатацията на доставената архивна система.

**(4)** ИЗПЪЛНИТЕЛЯТ не носи отговорност в случай на повреда, дължаща се на груба небрежност на ВЪЗЛОЖИТЕЛЯ или неспазване на инструкциите за ползване на архивната система.

**(5)** ИЗПЪЛНИТЕЛЯТ гарантира, че доставената по този договор архивна система е нова и неупотребявана и отговаря на всички приложими действащи национални и европейски нормативи и стандарти.

1. **ПОДИЗПЪЛНИТЕЛИ[[1]](#footnote-1)**

**Чл. 23. (1)** За извършване на дейностите по договора ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(2)** ИЗПЪЛНИТЕЛЯТ може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.

**(3)** Независимо от използването на подизпълнители, отговорността за изпълнение на настоящия договор е на ИЗПЪЛНИТЕЛЯ.

**(4)** Сключването на договор с подизпълнител, който не е обявен в офертата на Изпълнителя и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 24.** При сключването на договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

X. НЕПРЕОДОЛИМА СИЛА (ФОРСМАЖОР)

**Чл. 25.** **(1)** Страните по настоящия договор не дължат обезщетение за понесени  
вреди и загуби, ако последните са причинени в резултат на непреодолима сила  
(форсмажор).

**(2)** Ако страната, която е следвало да изпълни свое задължение по  
договора, е била в забава, тя не може да се позовава на непреодолима сила.

**(3)** Непреодолима сила по смисъла на този договор е всяко  
непредвидимо и непредотвратимо събитие от извънреден характер и извън  
разумния контрол на страните, възникнало след сключване на договора, което  
прави изпълнението му невъзможно, в т.ч. непредвидено обстоятелство по  
смисъл на § 2, т. 27 от ДР на ЗОП. Сертификатите, издадени от компетентен  
орган в държавата, в която са настъпили форсмажорните обстоятелства, ще  
представляват доказателство за съществуването и продължителността им.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди.

**(5)** Не представлява „непреодолима сила“ събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.

XI. ПРЕКРАТЯВАНЕ И РАЗВАЛЯНЕ НА ДОГОВОРА

**Чл. 26. (1)** Настоящият договор се прекратява:

1. с неговото изпълнение;
2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства;
3. при прекратяване на юридическо лице – страна по Договора без правоприемство, по смисъла на законодателството на държавата, в която съответното лице е установено.

**(2)** Договорът може да бъде прекратен:

**1.** по взаимно съгласие на Страните, изразено в писмена форма;

**2.** когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

**(3)** ВЪЗЛОЖИТЕЛЯТ може да прекрати договора едностранно без предизвестие, когато:

1. е необходимо съществено изменение на поръчката, което не позволява договорът да бъде изменен на основание чл. 116, ал. 1 ЗОП;
2. се установи, че по време на провеждане на процедурата за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 от ЗОП, въз основа па които с следвало да бъде отстранен от участие в обществената поръчка;
3. поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС;
4. при условията по чл. 5, ал. 1, т. 3 от ЗИФОДРЮПДРСЛ;
5. когато ИЗПЪЛНИТЕЛЯТ не изпълнява задълженията си по договора, прекъсне или виновно забави изпълнението им с повече от 10 (десет) дни след договорените срокове, или достави архивна система, която не съответства на договорените качество, функционални и технически характеристики;
6. ако в резултат на обстоятелства, възникнали след сключването му, не е в състояние да изпълни задълженията си.

**(4)** Във всички случаи на прекратяване на Договора, освен при прекратяване на юридическо лице – страна по Договора без правоприемство:

**1.** ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания и

**2.** ИЗПЪЛНИТЕЛЯТ се задължава:

**а)** да преустанови изпълнение на дейностите, предмет на договора, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

**б)** да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**(5)** При предсрочно прекратяване на Договора ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности.

XII. ОТГОВОРНОСТ ЗА НЕИЗПЪЛНЕНИЕ

**Чл. 27.** При неизпълнение на което и да е от задълженията си по договора в срок, ИЗПЪЛНИТЕЛЯТ дължи неустойка в размер на 0, 5 % на ден от стойността на договора по чл. 6, ал. 1, но не повече от 30 % (тридесет процента) от същата.

**Чл. 28.** ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане в размер 0,5 % от стойността на неиздължената сума за всеки просрочен ден, но не повече от 30 % (тридесет процента) от същата.

**Чл. 29.** При забава на доставката и/или монтажа и/или въвеждането в експлоатация на новата архивна система с повече от 10 (десет) дни ВЪЗЛОЖИТЕЛЯТ има право да прекрати договора, както и право да получи неустойка в размер на 30 % (тридесет процента) от стойността на договора, включително да усвои сумата по гаранцията за изпълнение на договора.

**Чл. 30.** При неспазване на срока за отстраняване на несъответствията, указан в констативния протокол по чл. 19, ал. 4 от договора, с повече от 10 (десет) дни, ВЪЗЛОЖИТЕЛЯТ има право да прекрати договора, както и право да получи неустойка в размер на 30 % (тридесет процента) от стойността на договора, включително да усвои сумата по гаранцията за изпълнение на договора.

**Чл. 31.** ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл. 32**. Плащането на неустойките, уговорени в този договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

XIII. СЪОБЩЕНИЯ

**Чл. 33. (1)** Всички съобщения във връзка с този договор са валидни, ако са направени в писмена форма и подписани от упълномощените представители на страните.

**(2)** Адресите на страните по договора са:

На ИЗПЪЛНИТЕЛЯ: ,

п.к , тел ; факс ; e-mail

На ВЪЗЛОЖИТЕЛЯ: ,

п.к , тел ; факс ; e-mail

1. Когато някоя от страните е променила адреса си, посочен по-горе, без да уведоми за новия си адрес другата страна, поканите и съобщенията ще се считат за връчени и когато са изпратени на стария адрес.
2. За дата на съобщението се смята:

* датата на предаване - при ръчно предаване;
* датата, отбелязана на обратната разписка - при изпращане по пощата;
* датата на приемане - при изпращане по факс.

XIV. ДРУГИ УСЛОВИЯ

**Чл.** **34.** Изменения в договора могат да бъдат направени при условията и по реда на чл. 116 от ЗОП.

**Чл.** **35.** За неуредените в договора въпроси се прилагат разпоредбите на относимото гражданско законодателство в Република България.

**Чл. 36.** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.

**Чл. 37.** Неразделна част от настоящия договора са следните приложения:

1. Технически спецификации;
2. Техническо предложение;
3. Ценово предложение.

Договорът се състави и подписа в два еднообразни екземпляра, по един за всяка от страните.

ВЪЗЛОЖИТЕЛ: ИЗПЪЛНИТЕЛ

1. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-1)